b'\n_START_ARTICLE_\nArmenska katoli\xc5\xa1ka cerkev\n_START_PARAGRAPH_\nArmenska katoli\xc5\xa1ka cerkev, je uniatska katoli\xc5\xa1ka cerkev vzhodnega obreda_NEWLINE_Ko se je armenska apostolska cerkev lo\xc4\x8dila od takrat \xc5\xa1e vedno univerzalne cerkve, so \xc5\xa1tevilni armenski \xc5\xa1kofi posku\xc5\xa1ali obnoviti stik s katoli\xc5\xa1ko cerkvijo. Med kri\xc5\xbearskimi pohodi leta_NEWLINE_1195 je cerkev armenskega kraljestva Kilikija stopila v zvezo z rimskokatoli\xc5\xa1ko cerkvijo, ki se je obdr\xc5\xbeala vse do leta 1375, ko so Kilikijo osvojili Tatari. _NEWLINE_Zvezo so formalno ponovno obudili leta 1439 na florentinskem koncilu, dejansko pa je za\xc5\xbeivela \xc5\xa1ele leta 1470, ko je Abraham-Pierre I. Ardzivian, \xc5\xbee nekaj let katolik, postal patriarh Sisa (danes adansko okro\xc5\xbeje v Tur\xc4\x8diji). Dve leti kasneje je pape\xc5\xbe Benedikt XIV. formalno ustanovil armensko katoli\xc5\xa1ko cerkev. Njen sede\xc5\xbe se je pozneje preselil v Bejrut. V obdobju  prve svetovne vojne in armenskega genocida med letoma 1915 in 1918 so se verniki razdrobili po sosednjih dr\xc5\xbeavah, najve\xc4\x8d jih je v Siriji._NEWLINE_Armenska katoli\xc5\xa1ka cerkev spada med katoli\xc5\xa1ke cerkve vzhodnega obreda, obredni jezik je armen\xc5\xa1\xc4\x8dina._NEWLINE_Armenska katoli\xc5\xa1ka cerkev pomeni tudi lo\xc4\x8dino, ki so jo v 17. stoletju ustanovili v poljskem kraljestvu \xc5\xbeive\xc4\x8di Armenci. Leta 1630 je armenski nad\xc5\xa1kof v Lvovu Miko\xc5\x82aj Torosowicz to lo\xc4\x8dino povezal z rimskokatoli\xc5\xa1ko cerkvijo in vzpostavil povezavo s starej\xc5\xa1o armensko katoli\xc5\xa1ko cerkvijo. Pozneje se je precej pripadnikov te lo\xc4\x8dine preselilo na \xc5\xa0vedsko.'